หญิงบริการอาจต้องใช้ค่าทดแทนให้แก่ภริยาของชายผู้มาใช้บริการ หากตรงกับเงื่อนไขในข้อใด?
1. หญิงบริการนั้นใช้วิธีการใดวิธีการหนึ่ง เพื่อให้สามีของโจทก์จ่ายค่าเลี้ยงดู โดยไม่ใช่ในฐานะหญิงบริการ
2. หญิงบริการนั้นร่วมประเวณีกับสามีของโจทก์เป็นอาจิณ โดยรู้ว่าสามีของโจทก์มีภริยาอยู่แล้ว
3. หญิงบริการนั้นเรียกร้องทรัพย์สินเงินทองเกินกว่าหญิงบริการทั่วไป
4. หญิงบริการนั้นขอช่องทางการติดต่อหลังร่วมประเวณี เพื่อสานสัมพันธ์กับสามีของโจทก์
คำตอบที่ถูกต้องคือ 2.  เพราะว่า หญิงบริการอาจต้องใช้ค่าทดแทนให้แก่ภริยาได้หากหญิงบริการนั้นร่วมประเวณีกับสามีเป็นอาจิณโดยรู้ว่าสามีมีภริยาอยู่แล้ว โดยการที่ภริยาจะเรียกค่าทดแทนจากสามีและภริยาน้อยหรือหญิงอื่นนั้น ภริยาต้องฟ้องหย่าสามีและเรียกค่าทดแทนในคดีฟ้องหย่านั้นให้เสร็จสิ้นเป็นคดีเดียวกัน หากภริยาหย่าขาดจากสามีด้วยความยินยอม โดยจดทะเบียนการหย่าแล้ว ภริยาจะฟ้องสามีเรียกค่าทดแทนที่สามีอุปการะเลี้ยงดูหรือยกย่องหญิงอื่นฉันภริยาไม่ได้ นอกจากนี้ค่าทดแทนที่สามีและภริยาน้อยหรือหญิงอื่นต้องชดใช้แก่ภริยา ศาลจะกำหนดให้เป็นเงินก้อน โดยคำนึงถึงพฤติการณ์และฐานะในสังคมของภริยา

หากภริยาไม่ฟ้องหย่าสามี ภริยามีสิทธิเพียงเรียกค่าทดแทนจากภริยาน้อยหรือหญิงอื่นที่ แสดงตนโดยเปิดเผยเพื่อแสดงว่ามีความสัมพันธ์กับสามีในทำนองชู้สาวเท่านั้น ทว่าภริยาจะฟ้องเรียกค่าทดแทนจากสามีไม่ได้ ส่วนกรณีที่สามีไปเป็นชู้กับภริยาผู้อื่นหรือไปร่วมประเวณีกับหญิงอื่นเป็นอาจิณนั้น ตามปกติแล้วการกระทำดังกล่าวจะต้องปกปิด แอบลักลอบกระทำกันในที่ลับ แม้หญิงอื่นจะล่วงละเมิดสิทธิในครอบครัวของภริยาก็ตาม ภริยาก็เรียกค่าทดแทนจากภริยาผู้อื่นหรือหญิงอื่นนั้นไม่ได้ เพราะหญิงดังกล่าวไม่ได้แสดงตนโดยเปิดเผยเพื่อแสดงว่ามีความสัมพันธ์กับสามีในทำนองชู้สาว
กฎหมายเยาวชนและครอบครัว